CELEX: 52019DP0009
Language: fi
Date: 2019-09-17 00:00:00
Title: Euroopan parlamentin päätös 17. syyskuuta 2019 Euroopan keskuspankin ehdotuksesta Euroopan keskuspankin valvontaelimen varapuheenjohtajan nimittämiseksi (N9-0008/2019 – C9-0028/2019 – 2019/0903(NLE))

6.5.2021   
            
            
               FI
            
            
               Euroopan unionin virallinen lehti
            
            
               C 171/35
            
         
      P9_TA(2019)0009
      Euroopan keskuspankin valvontaelimen varapuheenjohtajan nimittäminen
      Euroopan parlamentin päätös 17. syyskuuta 2019 Euroopan keskuspankin ehdotuksesta Euroopan keskuspankin valvontaelimen varapuheenjohtajan nimittämiseksi (N9-0008/2019 – C9-0028/2019 – 2019/0903(NLE))
      (Hyväksyntä)
      (2021/C 171/09)
      
         Euroopan parlamentti, joka
      
                  —
               
               
                  ottaa huomioon Euroopan keskuspankin (EKP) 9. huhtikuuta 2019 tekemän ehdotuksen Euroopan keskuspankin valvontaelimen varapuheenjohtajan nimittämiseksi (C9-0028/2019),
               
            
                  —
               
               
                  ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15. lokakuuta 2013 annetun neuvoston asetuksen (EU) N:o 1024/2013 (1) 26 artiklan 3 kohdan,
               
            
                  —
               
               
                  ottaa huomioon Euroopan parlamentin ja Euroopan keskuspankin välisen toimielinten sopimuksen EKP:lle yhteisessä valvontamekanismissa annettujen tehtävien hoitamiseen liittyvää demokraattista vastuuvelvollisuutta ja valvontaa koskevista käytännön menettelyistä (2),
               
            
                  —
               
               
                  ottaa huomioon 14. maaliskuuta 2019 antamansa päätöslauselman sukupuolten tasa-arvosta nimettäessä ehdokkaita talous- ja rahapolitiikkaa koskeviin EU-tehtäviin (3),
               
            
                  —
               
               
                  ottaa huomioon työjärjestyksen 131 artiklan,
               
            
                  —
               
               
                  ottaa huomioon talous- ja raha-asioiden valiokunnan mietinnön (A9-0007/2019),
               
            
                  A.
               
               
                  ottaa huomioon, että asetuksen (EU) N:o 1024/2013 26 artiklan 3 kohdassa säädetään, että Euroopan keskuspankin on toimitettava valvontaelimen varapuheenjohtajan nimittämistä koskeva ehdotus Euroopan parlamentille hyväksyttäväksi ja että varapuheenjohtaja on valittava EKP:n johtokunnan jäsenten keskuudesta;
               
            
                  B.
               
               
                  ottaa huomioon, että asetuksen (EU) N:o 1024/2013 26 artiklan 2 kohdassa säädetään, että asetuksen mukaisesti tehtävissä valvontaelintä koskevissa nimityksissä on noudatettava sukupuolten tasapainon, kokemuksen ja pätevyyden periaatteita;
               
            
                  C.
               
               
                  ottaa huomioon, että 22. marraskuuta 2012 Eurooppa-neuvosto nimitti Yves Merschin EKP:n johtokunnan jäseneksi 15. joulukuuta 2012 alkaen kahdeksan vuoden pituiseksi toimikaudeksi Euroopan unionin toiminnasta tehdyn sopimuksen 283 artiklan 2 kohdan mukaisesti;
               
            
                  D.
               
               
                  ottaa huomioon, että 9. huhtikuuta 2019 päivätyssä kirjeessään EKP ehdotti parlamentille Yves Merschin nimittämistä EKP:n valvontaelimen varapuheenjohtajaksi jäljellä olevan johtokunnan jäsenen toimikautensa ajaksi 14. joulukuuta 2020 asti;
               
            
                  E.
               
               
                  ottaa huomioon, että talous- ja raha-asioiden valiokunta arvioi nimetyn ehdokkaan pätevyyttä ja etenkin asetuksen (EU) N:o 1024/2013 26 artiklan 2 ja 3 kohdassa vahvistettujen edellytysten täyttymistä;
               
            
                  F.
               
               
                  ottaa huomioon, että valiokunta järjesti 4. syyskuuta 2019 kuulemisen, jossa ehdokas antoi lausuman ja vastasi valiokunnan jäsenten esittämiin kysymyksiin;
               
            
               
                  1.
               
               
                  hyväksyy Yves Merschin nimityksen Euroopan keskuspankin valvontaelimen varapuheenjohtajaksi;
               
            
               
                  2.
               
               
                  kehottaa puhemiestä välittämään tämän päätöksen neuvostolle, komissiolle, Euroopan keskuspankille ja jäsenvaltioiden hallituksille.
               
            
         (1)  EUVL L 287, 29.10.2013, s. 63.
      
         (2)  EUVL L 320, 30.11.2013, s. 1.
      
         (3)  Hyväksytyt tekstit, P8_TA(2019)0211.